ده‌مه‌وێت له‌باره‌ی به‌شێك له‌ مێژووی ئه‌مریكاتان بۆ باسبكه‌م
كه‌ زۆر نهێنییه‌،
كه‌ هیچ كه‌سێك پێشووتر ئه‌مه‌ی نه‌كردووه‌ له‌ماوه‌ی ١٦٧ ساڵ پێش ئێستا،
تاكو ئێستا،
ئه‌و ڕێگه‌یه‌ی كه‌ ئه‌و به‌شه‌ ماوه‌ی ڕابردووی ئه‌مریكا ئاشكرا ده‌كه‌ین
بریتییه‌ له‌م پرسیاره‌:
بۆچی؟
هه‌روه‌ك هه‌موومان ده‌زانین--
(پێكه‌نین)
له‌ ناوه‌ڕاستی هه‌ڵبژاردنێكی دیكه‌ی سه‌رۆكایه‌تین،
پێشبڕكێیه‌كی به‌هێز هه‌یه‌، هه‌روه‌ك ده‌بینن.
(پێكه‌نین)
به‌ڵام ئه‌وه‌ی كه‌ ڕه‌نگه‌ نه‌یزانن ئه‌وه‌یه‌ ڕێژه‌ی به‌شداربوونی ده‌نگده‌ری
ئه‌مریكی له‌ هه‌موو وڵاتانی جیهان زیاتره‌.
ڕێژه‌ی ١٣٨ له‌ كۆی ١٧٢نه‌ته‌وه‌.
ئه‌مه‌ به‌ناوبانگترین دیموكراسییه‌ له‌ جیهان.
كه‌وایه‌...
بۆچی له‌ ڕۆژی سێشه‌ممه‌ ده‌نگ ده‌ده‌ین؟
كه‌س ده‌زانێت؟
له‌ڕاستیدا، هه‌ردوو ویلایه‌تی میشیگان و ئه‌ریزۆنا ئه‌مڕۆ ده‌نگ ده‌ده‌ن.
وه‌ڵامه‌كه‌ ئه‌مه‌یه‌:
هیچ هۆكارێكی دیاریكراو نییه‌.
(پێكه‌نین)
من گاڵته‌ ناكه‌م.
وه‌ڵامه‌كه‌تان ده‌ستناكه‌وێت له‌ به‌یاننامه‌ی ڕاگه‌یاندنی سه‌ربه‌خۆیی
ته‌نانه‌ت له‌ ده‌ستووریش نایدۆزنه‌وه‌.
ته‌نیا یاسایه‌كی گه‌مژانه‌ی ١٨٤٥ ه‌.
(پێكه‌نین)
له‌ساڵی ١٨٤٥، ئه‌مریكیه‌كان به‌ ئه‌سپ و گالیسكه‌ گه‌شتیان ده‌كرد.
هه‌روه‌ك من كردم، به‌ڕوونی.
ڕۆژێكی خایاند تا گه‌یشتمه‌ باره‌گای ده‌نگدان، و ڕۆژێك بۆ گه‌ڕانه‌وه‌،
نه‌شت ده‌توانی له‌ ڕۆژانی شه‌ممه‌ گه‌شت بكه‌یت، بۆیه‌ ڕۆژی سێ شه‌ممه‌ بوو.
زۆر به‌ گالیسكه‌ و ئه‌سپ گه‌شت ناكه‌م، وای بۆ ده‌چم زۆربه‌شتان وه‌كو من بن.
بۆیه‌ كه‌ ئه‌مه‌م بۆ ده‌ركه‌وت، سه‌رم سوڕما.
چوومه‌ پاڵ گرووپێك به‌ناوی، چیتر--"بۆچی سێ شه‌ممه‌؟"
تا بچین و پرسیار له‌ دیارترین سه‌ركرده‌ هه‌ڵبژێردراوه‌كان بكه‌ین
گه‌ر وه‌ڵامی پرسیاره‌كه‌ بزانن،
"بۆچی له‌ ڕۆژی سێ شه‌ممه‌ ده‌نگ ده‌ده‌ین؟"
(ڤیدیۆ) ڕیك سانتۆره‌م: كه‌س ده‌زانێت؟ باشه‌، خه‌ریكه‌ سه‌رم لێتێكده‌چێت.
كه‌س ده‌زانێت بۆچی له‌ ڕۆژی سێ شه‌ممه‌ ده‌نگ ده‌ده‌ین؟
جه‌یكه‌ب سۆبۆرۆف: وه‌ڵامه‌كه‌ ده‌زانن؟ ڕۆن پۆڵ: سێ شه‌ممان؟
جه‌ی ئێس: ڕۆژێك دوای یه‌كه‌مین دووشه‌ممه‌ له‌ تشرینی دووه‌م.
ئاڕ پی: نازانم ئه‌مه‌ چۆن ده‌ستیپێكردووه‌.
جه‌ی ئێس: ده‌زانیت بۆچی سێ شه‌ممه‌ ده‌نگ ده‌ده‌ین؟. نیوت گینگڕیچ: نه‌خێر.
دیك لوگار: نه‌خێر، نازانم. (پێكه‌نین)
دانیێل فیینسته‌ین: نازانم. دارێل ئیسا: نه‌خێر.
جۆن كێری: له‌ڕاستیدا، دڵنیا نیم بۆچی وایه‌.
جه‌ی ئێس: زۆر سوپاس.
(پێكه‌نین)
جه‌ی ئێس: ئه‌مانه‌ بۆ ڕۆژی ده‌نگدان ده‌ژین
له‌گه‌ڵ ئه‌وه‌ش نازانن بۆچی له‌م ڕۆژه‌دا ده‌نگ ده‌ده‌ین.
(پێكه‌نین)
كریس ڕۆك گوتی، "نایانه‌وێت ئێوه‌ ده‌نگ بده‌ن.
گه‌ر بیانویسبا، له‌ سێ شه‌ممه‌یه‌ك له‌ تشرینی یه‌كه‌م ده‌نگمان نه‌ده‌دا.
هه‌رگیز بووه‌ چاوت به‌ پارتێك كه‌وتبێت له‌ سێ شه‌ممه‌؟
(پێكه‌نین)
نه‌خێر، بێگومان نه‌خێر، هیچ كامیان ده‌رناكه‌ون."
(پێكه‌نین)
ئه‌مه‌ به‌شه‌ باشه‌كه‌یه‌.
له‌به‌ر ئه‌وه‌ی ئه‌م پرسیاره‌مان كرد، "بۆچی سێ شه‌ممه‌؟"
ئه‌م پڕۆژه‌یه‌ ئێستا ده‌ركه‌وتووه‌، یاسای ده‌نگدان له‌ پشووی هه‌فته‌
له‌ گۆنگرێسی ویلایه‌ته‌ یه‌كگرتووه‌كانی ئه‌مریكا.
كه‌ ڕۆژی ده‌نگدان له‌ سێ شه‌ممه‌وه‌ بۆ كۆتایی هه‌فته‌ ده‌گوازێته‌وه‌،
له‌به‌ر ئه‌وه‌-- ژماره‌یه‌كی زیاتری خه‌ڵكی ده‌توانن ده‌نگ بده‌ن.
(چه‌پڵه‌ڕێزان)
ته‌نیا ١٦٧ ساڵی خایاند،
به‌ڵام له‌ كۆتاییدا، له‌ لێواری گۆڕینی مێژووی ئه‌مریكاین.
زۆر سوپاستان ده‌كه‌م.
(چه‌پڵه‌ڕێزان)
زۆر زۆر سوپاس.
(چه‌پڵه‌ڕێزان)